ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
· privind repartizarea cu chirie a unei locuinţe din fondul locativ al 
oraşului Boldeşti-Scăeni

	Având în vedere:
-  referatul de aprobare înregistrat sub  nr. 17028/19.09.2023 prin care primarul oraşului Boldeşti-Scăeni propune repartizarea cu chirie a unei locuinţe din fondul locativ al oraşului Boldeşti-Scăeni;
- raportul de specialitate al compartimentului de resort, înregistrat sub nr.17029/19.09.2023;
	- Hotărârea Consiliului Local nr. 122/22.08.2023 privind aprobarea Listei cu ordinea de prioritate a solicitanţilor îndreptăţiţi să primească o locuinţă cu chirie din fondul locativ al oraşului Boldeşti-Scăeni;
	- prevederile Legii nr. 114/1996, legea locuinţei cu modificările şi completările ulterioare;
	- Hotărârea Guvernului nr. 1275/2000, privind aprobarea Normelor Metodologice pentru punerea in aplicare a prevederilor Legii locuinţei nr. 114/1996, cu modificările şi completările ulterioare, Ordonanţa de Urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările şi completările ulterioare, şi Hotărârea Guvernului nr. 310/2007 pentru actualizarea tarifului lunar al chiriei (lei/m2) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome, cu modificările şi completările ulterioare;
	- avizul secretarului general, înregistrat sub nr.17030/19.09.2023;
- avizul comisiei de specialitate nr. 2 - Comisia pentru administrarea domeniului public şi privat, gestionarea serviciilor de interes local;
În temeiul art. 129, alin. (2), lit. d) şi alin. (7), lit. q), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, 

Consiliul Local al oraşului Boldeşti-Scăeni, întrunit în şedinţă publică ordinară în data de 25.09.2023, adoptă prezenta hotărâre:
 
          Art. 1. (1) Se aprobă repartizarea cu chirie a unei locuinţe din fondul locativ al oraşului Boldeşti-Scăeni solicitantului îndreptăţit, conform anexei nr.1.  
		(2) Se aprobă modelul contractului de închiriere, conform anexei nr.2.
	     (3) Persoana prevăzută în anexa nr. 1 are obligaţia ca în termen de 15 zile lucrătoare de la adoptarea prezentei hotărâri să se prezinte la Serviciul patrimoniu local şi monitorizare servicii publice în vederea semnării contractului de închiriere. 
		Art.2. Se împuterniceşte primarul oraşului Boldeşti-Scăeni să semneze contractul de închiriere cu persoana prevăzută în anexa nr. 1, în condiţiile legislaţiei în domeniu.
		Art.3. Anexele nr. 1 şi 2 fac parte integrantă din prezenta hotărâre.
Art.4. Cu ducerea la îndeplinire a prezentei hotărâri se încredinţează Serviciul patrimoniu local şi monitorizare servicii publice și Serviciul buget, finanţe, contabilitate, impozite şi taxe, resurse umane şi salarizare.
Art.5. Prezenta hotărâre va fi comunicată persoanei prevăzute în anexa nr. 1 prin grija Serviciul patrimoniu local şi monitorizare servicii publice și adusă la cunoştinţă publică prin afişare şi prin publicarea pe pagina de internet pbs.infoprimarie.ro, în secțiunea Monitorul Oficial Local.

     PREŞEDINTE DE ŞEDINŢĂ,                                        
        DOBRICĂ CRISTIAN	
                                                                                       CONTRASEMNEAZĂ
	                                                                             SECRETAR GENERAL,
                                                                                      TUDOR FLORINA-NELI

[bookmark: _GoBack]Nr. 134






